# ג'וני ווקר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
בקבוק ויסקי מסוג רד לבל של ג'וני ווקר

ג'וני ווקר (Johnnie Walker) הוא ויסקי סקוטי מסוג בלנדד (מורכב מערבוב של מספר סוגי ויסקי), המיוצר במבשלת דיאגאו שבקילמרנוק, סקוטלנד. כמו כן לחברת ג'וני ווקר יש 6 סוגי וויסקי שכל אחד מהם מיושן בחביות עץ אלון.

החברה מוכרת למעלה מ-120 מליון בקבוקי ויסקי בעולם בכל שנה, בכ-200 מדינות והויסקי שלה נחשב לויסקי בעל התפוצה הרחבה ביותר בעולם.

## [עריכה] היסטוריה

במקור נקרא הויסקי "ווקר'ס קילמרנוק ויסקי" (Walker's Kilmarnock Whiskey) ויוצר על ידי ג'ון (ג'וני) ווקר, זבן מקומי בעיר איירשייר שבסקוטלנד. הוא נהג למכור את הטובין במכולת הפרטית שהחזיק בבעלותו. למרות זאת, מי שהפך את הויסקי הביתי של ווקר לנפוץ כל כך היו דווקא בנו, אלכסנדר, ונכדו - אלכסנדר ווקר השני. ווקר עצמו הלך לעולןמו ב-1857, אך מורשתו - בצורת המשקה הסקוטי המסורתי והמפורסם - חיה ובועטת. גם היום מיוצר הויסקי בקילמרנוק, אך כיום המבשלה כוללת מפעל גדול הסמוך לתחנת הרכבת העירונית. משרדי ההנהלה של החברה ממוקמים לא הרחק משם, במבשלה המקורית של ג'וני ווקר עצמו, בפינת הרחובות סטראנד (Strand) וג'ון פיני (Finnie).

### [עריכה] תחילת הדרך

עד 1860, החוק בסקוטלנד לא אפשר ערבוב של לתת עם דגנים אחרים. רק ב-1865 החל בנו אלכסנדר לייצר את הויסקי המעורבב (Blended) הראשון שלהם - ווקר'ס אולד היילנד (Walker's Old Highland), שלימים נקרא ג'וני ווקר וייט לבל. (לבן) מאוחר יותר יצאו ה-Special Old Highland (מיוחד - לימים Red Label) וה-Extra Special Old Highland (מיוחד מאוד - לימים Black Label). נכדיו של ג'וני ווקר, ג'ורג' ואלכסנדר השני, העניקו לויסקי שמות לפי צבעים בשנים 1906-1909 ושנים ספורות מאוחר יותר הפסיקו את ייצורו של ה-White Label משיקולים כלכליים. בשנת 1932 נוסף ה-סווינג לפס הייצור.

## [עריכה] סוגי ויסקי

ג'וני ווקר מוכר מספר סוגים של ויסקי, כל אחד מורכב מתערובת דומה, אך ההבדלים ביניהם ניכרים במספר השנים בהן בילה הויסקי בתהליך היישון.

- רד לבל (Red Label) - ויסקי בן 3-5 שנים.
- בלאק לבל (Black Label) - ויסקי בן 12 שנים.
- סווינג (Swing) - שנת המינימום של ויסקי זה אינה מצוינת אך מכיוון שמחירו גבוהה מהבלאק ניתן להסיק שגילו הוא מינימום 12 שנים ואף יותר.
- גרין לבל (Green Label) - ויסקי בן 15 שנים. הוא הויסקי היחיד שנחשב ל"מאלט טהור" (Pure Malt) או יותר נכון ל"בלנדד מאלט" (Blended Malt), ומורכב מ-100% לתת.
- גולד לבל (Gold Label) - ויסקי בן 18 שנים.
- בלו לבל (Blue Label) - מותג היוקרה של חברת ג'וני ווקר. כמו כן שנת המינימום של הבלנד הצעיר ביותר אינה מצוינת, חברת ג'וני ווקר מודעת לכך והיא טוענת שאינה מוכנה לציין זאת בכדי לא לתת יותר מדי מידע על המותג אך ההערכה הרווחת היא שהצעיר במרכיביו בן 27 שנים, ואילו הזקן במרכיביו בן 50-60 שנים.

## [עריכה] הידעת?

- ג'וני ווקר הם הספונסרים של קבוצת הפורמולה 1 מקלארן-מרצדס.
- זמרים ואמנים רבים שילבו את השם בשיריהם, בהם ליאונרד כהן, אמנדה מרשל, אליוט סמית' ולהקת לינרד סקינרד.
- "ג'וני ווקר קלאסיק" - טורניר גולף הנושא את שמו של הויסקי המפורסם ומתקיים אחת לשנה באחת ממדינות אסיה או אוקיאניה. בטורניר משתתפים שחקנים מכל העולם. בטורניר האחרון, שהתקיים באוסטרליה, זכה שחקן הגולף האמריקאי קווין סטנדלר במקום הראשון ובפרס כספי העולה על מיליון ליש"ט.

## [עריכה] קישורים חיצוניים

- האתר הרשמי של ג'וני ווקר
- על המותג באתר ynet
- על המותג באתר וואלה

מקור: http://he.wikipedia.org../../../%D7%92/27/%D7%95/%D7%92%27%D7%95%D7%A0%D7%99_%D7%95%D7%95%D7%A7%D7%A8.html

קטגוריה: ויסקי

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- Deutsch
- English
- Magyar
- Polski
- Svenska
- 中文